CELEX: 32015R1979
Language: ro
Date: 2015-08-28 00:00:00
Title: Regulamentul delegat (UE) 2015/1979 al Comisiei din 28 august 2015 de modificare a anexelor II, III și IV la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare

5.11.2015   
            
            
               RO
            
            
               Jurnalul Oficial al Uniunii Europene
            
            
               L 289/3
            
         REGULAMENTUL DELEGAT (UE) 2015/1979 AL COMISIEI
   din 28 august 2015
   de modificare a anexelor II, III și IV la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (1), în special articolul 5 alineatul (3), articolul 10 alineatul (5) și articolul 17 alineatul (2),
   întrucât:
   
               (1)
            
            
               Articolul 4 din Regulamentul (UE) nr. 978/2012 stabilește criteriile de acordare a preferințelor tarifare în temeiul regimului general al Sistemului generalizat de preferințe („SGP”).
            
         
               (2)
            
            
               Articolul 4 alineatul (1) litera (a) din Regulamentul (UE) nr. 978/2012 prevede că o țară care a fost clasificată de Banca Mondială ca având venituri mari sau venituri medii-superioare timp de trei ani consecutivi nu beneficiază de SGP.
            
         
               (3)
            
            
               Articolul 4 alineatul (1) litera (b) din Regulamentul (UE) nr. 978/2012 prevede că o țară care beneficiază de un regim de acces preferențial pe piață care oferă preferințe tarifare identice sau mai favorabile decât SGP pentru cvasitotalitatea schimburilor comerciale nu beneficiază de SGP.
            
         
               (4)
            
            
               Lista țărilor care beneficiază de regimul general al SGP menționat la articolul 1 alineatul (2) litera (a) din Regulamentul (UE) nr. 978/2012 este stabilită în anexa II la regulamentul respectiv. Articolul 5 din Regulamentul (UE) nr. 978/2012 prevede că anexa II trebuie să fie revizuită până la data de 1 ianuarie a fiecărui an pentru a reflecta modificările în raport cu criteriile stabilite la articolul 4. În plus, acesta prevede că țările și operatorii economici care beneficiază de SGP trebuie să dispună de suficient timp pentru o adaptare corectă în urma revizuirii statutului țării în cadrul SGP. În consecință, regimul SGP este menținut timp de un an de la data intrării în vigoare a unei modificări a statutului unei țări pe baza articolului 4 alineatul (1) litera (a) și timp de doi ani de la data punerii în aplicare a unui regim de acces preferențial pe piață, astfel cum se prevede la articolul 4 alineatul (1) litera (b).
            
         
               (5)
            
            
               Fiji, Irak, Insulele Marshall și Tonga au fost clasificate de Banca Mondială ca țări cu venituri medii-superioare în 2013, 2014 și 2015. În consecință, țările respective nu mai îndeplinesc condițiile pentru acordarea statutului de țară beneficiară a SGP în temeiul articolului 4 alineatul (1) litera (a) și ar trebui să fie eliminate din anexa II la Regulamentul (UE) nr. 978/2012. Regulamentul de eliminare a unei țări beneficiare din lista țărilor beneficiare ale SGP ar trebui să se aplice după un an de la data intrării în vigoare a regulamentului respectiv. Din motive de simplitate și de securitate juridică, Fiji, Irak, Insulele Marshall și Tonga ar trebui să fie eliminate din anexa II începând de la 1 ianuarie 2017.
            
         
               (6)
            
            
               Anumite regimuri de acces preferențial pe piață au început să se aplice pentru următoarele țări în 2014, la date diferite, după cum urmează: Georgia la 1 septembrie 2014, Camerun la 4 august 2014 și Fiji la 28 iulie 2014. Din motive de simplitate și de securitate juridică, Georgia și Camerunul ar trebui, de asemenea, să fie eliminate din anexa II începând de la 1 ianuarie 2017. Astfel cum se explică în considerentul 5, Fiji ar fi oricum eliminată din anexa II pe baza faptului că a devenit o țară cu venituri medii-superioare.
            
         
               (7)
            
            
               Articolul 9 alineatul (1) din Regulamentul (UE) nr. 978/2012 stabilește criteriile specifice de eligibilitate pentru acordarea de preferințe tarifare în cadrul regimului special de încurajare a dezvoltării durabile și a bunei guvernanțe („SGP+”). O condiție esențială este ca țara să fie beneficiară a SGP. Lista țărilor care beneficiază de SGP+ este stabilită în anexa III la Regulamentul (UE) nr. 978/2012.
            
         
               (8)
            
            
               Ca urmare a faptului că nu mai este beneficiară a SGP începând de la 1 ianuarie 2017, Georgia încetează, de asemenea, să mai fie beneficiară a SGP+ în conformitate cu articolul 9 alineatul (1) din Regulamentul (UE) nr. 978/2012. Prin urmare, Georgia ar trebui să fie eliminată din anexa III la Regulamentul (UE) nr. 978/2012 începând de la 1 ianuarie 2017.
            
         
               (9)
            
            
               Articolul 17 alineatul (1) din Regulamentul (UE) nr. 978/2012 prevede că o țară care este identificată de ONU ca aparținând categoriei țărilor cel mai puțin dezvoltate ar trebui să beneficieze de preferințele tarifare acordate în temeiul regimului special pentru țările cel mai puțin dezvoltate [inițiativa „Totul în afară de arme” – Everything But Arms (EBA)]. Lista țărilor care beneficiază de regimul EBA este stabilită în anexa IV la regulamentul menționat.
            
         
               (10)
            
            
               ONU a eliminat Samoa din rândul țărilor cu statutul de țară cel mai puțin dezvoltată la 1 ianuarie 2014. În consecință, Samoa nu mai îndeplinește condițiile pentru acordarea statutului de țară beneficiară a EBA în temeiul articolului 17 alineatul (1) și ar trebui să fie eliminată din anexa IV la Regulamentul (UE) nr. 978/2012. Regulamentul de eliminare a unei țări beneficiare din lista țărilor beneficiare ale EBA ar trebui să se aplice după o perioadă de tranziție de trei ani de la data intrării în vigoare a regulamentului respectiv. Prin urmare, Samoa ar trebui să fie eliminată din anexa IV începând de la 1 ianuarie 2019,
            
         ADOPTĂ PREZENTUL REGULAMENT:
   Articolul 1
   Modificări ale Regulamentului (UE) nr. 978/2012
   Regulamentul (UE) nr. 978/2012 se modifică după cum urmează:
   
               1.
            
            
               În anexa II, următoarele țări și codurile alfabetice corespunzătoare se elimină din coloanele A și, respectiv, B:
               
                           CM
                        
                        
                           Camerun
                        
                     
                           FJ
                        
                        
                           Fiji
                        
                     
                           GE
                        
                        
                           Georgia
                        
                     
                           IQ
                        
                        
                           Irak
                        
                     
                           MS
                        
                        
                           Insulele Marshall
                        
                     
                           TO
                        
                        
                           Tonga
                        
                     
         
               2.
            
            
               În anexa III, următoarea țară și codul alfabetic corespunzător se elimină din coloanele A și, respectiv, B:
               
                           GE
                        
                        
                           Georgia
                        
                     
         
               3.
            
            
               În anexa IV, următoarea țară și codul alfabetic corespunzător se elimină din coloanele A și, respectiv, B:
               
                           WS
                        
                        
                           Samoa
                        
                     
         Articolul 2
   Intrare în vigoare și aplicare
   Prezentul regulament intră în vigoare la 1 ianuarie 2016.
   Articolul 1 alineatele (1) și (2) se aplică de la 1 ianuarie 2017.
   Articolul 1 alineatul (3) se aplică de la 1 ianuarie 2019.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 august 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 303, 31.10.2012, p. 1.